Pacific Division har gennem historien bestået af mellem 5 og 8 hold, og sammensætningen er flere gange blevet ændret. I sæsonerne [[National Hockey League 1993-94|1993-94]] og [[National Hockey League 1994-95|1994-95]] bestod Pacific Division af ligaens seks vestligste hold. I [[1995]] flyttede [[Quebec Nordiques]] til [[Denver]] og skiftede navn til [[Colorado Avalanche]], som i samme ombæring blev flyttet fra [[Northeast Division]] til Pacific Division, som dermed blev udvidet fra seks til syv hold. I [[1998]] blev [[National Hockey League]] omorganiseret, hvilket bl.a. betød at man gik fra fire til seks divisioner. I den forbindelse blev divisionens tre [[Canada|canadiske]] hold og [[Colorado Avalanche]] flyttet fra Pacific Division til [[Northwest Division (NHL)|Northwest Division]], mens [[Phoenix Coyotes]] og [[Dallas Stars]] skiftede division fra [[Central Division (NHL)|Central Division]] til Pacific Division. Dermed endte divisionen på fem hold. Divisionssammensætningen forblev i denne periode uændret i 15 sæsoner, bortset fra, at [[Mighty Ducks of Anaheim]] i [[2006]] skiftede navn til det mere mundrette [[Anaheim Ducks]]. I [[2013]] gennemførte [[National Hockey League|ligaen]] en ny realignment, der reducerede antallet af divisoner fra seks til fire. I den forbindelse vendte de tre [[Canada|canadiske]] hold, [[Calgary Flames]], [[Edmonton Oilers]] og [[Vancouver Canucks]], efter 15 [[år]]s fravær tilbage til Pacific Division, der imidlertid måtte afstå [[Dallas Stars]] til [[Central Division (NHL)|Central Division]]. Efter den første sæson skiftede [[Phoenix Coyotes]] navn til [[Arizona Coyotes]]. I [[2017]] blev [[National Hockey League|ligaen]] udvidet med et nyt hold, [[Vegas Golden Knights]], som blev placeret i Pacific Division, der dermed blev udvidet fra syv til otte hold.
Historie Foreninger Organisationer